**OBRAZLOŽENJE**

**UZ**

**NACRT PRIJEDLOGA**

**Plana razvoja turizma Grada Slatine za razdoblje od 2020. do 2027. godine**

**Pravna osnova** za donošenje odluke o pokretanju postupka izrade Plana razvoja turizma Grada Slatine za razdoblje od 2020. do 2027. godine je:

 - članak 12. stavak 3. i članak 38. stavak 5. Zakona o sustavu strateškog planiranja i upravljanja razvojem Republike Hrvatske (Narodne Novine, broj 123/17)

- članak 10. stavak 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne Novine, broj 89/18)

- članak 16. Statuta Grada Slatine (Službeni glasnik broj 5/09, 5/10, 1/13, 2/13 pročišćeni tekst i 3/18),

koji propisuju nadležnost Gradskog vijeća za donošenje ove Odluke.

**Obrazloženje:**

Grad Slatina u suradnji sa Turističkom zajednicom Grada Slatine nositelj je projekta izrade „Plana razvoja turizma Grada Slatine za razdoblje 2020.- 2027. godine“ ( u daljnjem tekstu Plan razvoja turizma). Sukladno Zakon o sustavu strateškog planiranja i upravljanja razvojem Republike Hrvatske (NN 123/2017), provedene su sve predradnje koju su obvezne za nivo planiranja na Lokalnoj razini, pri izradi srednjoročnih razvojnih planova.

Opći cilj projekta je pomoći jačanju turističkih potencijala na lokalnoj razini kroz razvoj i jačanje javne turističke infrastrukture Grada Slatine i susjednih općina i naselja, a koja gravitiraju interesnom području. Specifični cilj je također privući veći broj posjetitelja, te nastavno na to ostvariti veći broj dolazaka i noćenja.

Prostorni obuhvat Plana razvoja turizma je područje Grada Slatine unutar administrativnih granica. Plan razvoja turizma grada Slatine 2020.- 2027. godine proizlazi iz potrebe izrade lokalnog planskog dokumenta budući da na lokalnoj razini nije postojao takav dokument a dokument regionalne razine Master plan razvoja turizma Virovitičko - podravske županije 2029-2019. godina, koji je donesen 2009.godine istekao je 2019. godine.

Sukladno čl.52 toč.3. Zakona o sustavu strateškog planiranja i upravljanja razvojem Republike Hrvatske (NN 123/2017), Grad Slatina je donio odluku o pokretanju postupka izrade Plana razvoja turizma Grada Slatine za razdoblje 2020.- 2027. godine

 S obzirom na to da se navedenom Odlukom utječe na interese građana na području Grada Slatine, savjetovanje i uključivanje javnosti u postupak njenog donošenja provodi se u svrhu prikupljanja informacija o stavovima, primjedbama i prijedlozima javnosti.